DCA

Construint ecosistemes d'intel·ligència artificial responsable i sostenible
2023-11-16 18:00 - 20:00 (Europe/Madrid)
L’objectiu d’aquesta jornada, organitzada per l’OEIAC i la DCA, és seguir construint un ecosistema d’IA responsable i sostenible enmig d’un panorama en constant evolució tant des del punt de vista empresarial com de la recerca i la innovació científica i tecnològica. Sens dubte, aquest és un repte majúscul però necessari si tenim en compte les coordenades econòmiques i empresarials.
Mentre el sector privat, els governs i les organitzacions internacionals exigeixen poder oferir tecnologies d’impacte com la IA, ja siguin de comercialització o innovació per abordar múltiples reptes, sembla cada vegada més evident que les consideracions ètiques, els beneficis socials, la transparència, l’equitat i la sostenibilitat ambiental també van adquirint un pes creixent en el disseny, desenvolupament, desplegament i gestió de sistemes d’IA.
En essència, això significa no només posar l’accent en el desplegament de solucions i nous processos a través de tecnologies d’IA, sinó que aquestes respectin els drets humans, els valors i els estàndards ètics i també garantir que el desenvolupament i l’ús de la IA es faci de manera que sigui beneficiós per a tota la societat i el medi ambient tant a curt com a llarg termini.
